**Ministru kabineta noteikumu projekta**

**“Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – IZM) iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts izstrādāts ar mērķi paplašināt 8.4.1.specifiskā atbalsta “Pilnveidot nodarbināto personu profesionālo kompetenci” (turpmāk –8.4.1.SAM) mērķa grupu, tajā iekļaujot arī nodarbinātus jauniešus vecumā no 17 līdz 24 gadiem.Atbilstoši Ministru kabineta 2016.gada 15.jūlija noteikumu Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” 3.punktā noteiktajam, 8.4.1.SAM mērķa grupa ir nodarbinātie vecumā no 25 gadiem, tai skaitā ar zemu izglītības līmeni (pabeigta vai nepabeigta pamatizglītība vai vispārējā vidējā izglītība), ar izglītību specialitātē, kurā vērojams darbaspēka trūkums, vai ar izglītību specialitātē, kurā cilvēkresursu piedāvājums pārsniedz pieprasījumu, prioritāri atbalstu sniedzot sociālā riska grupu nodarbinātajiem, tostarp nodarbinātajiem vecumā no 45 gadiem, kas strādā profesiju klasifikatora piektās, septītās, astotās un devītās pamatgrupas profesijās, kā arī nodarbinātajiem vecumā no 50 gadiem, kas 7.3.2.specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” projekta ietvaros saņēmuši rekomendāciju profesionālās tālākizglītības, profesionālās pilnveides vai neformālās izglītības programmas apguvei, bēgļiem un personām ar alternatīvo statusu.Līdz šim atbalsts nodarbinātiem jauniešiem vecumā no 17 līdz 29 gadiem sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā tika nodrošināts 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1.SAM) 7.2.1.2.pasākuma projektā “Sākotnējās profesionālās izglītības programmu īstenošana Jauniešu garantijas ietvaros”. 7.2.1.SAM galvenā mērķa grupa iesaistei sākotnējās profesionālās izglītības programmās Jauniešu garantijas ietvaros ir jaunieši vecumā no 17 līdz 29 gadiem (ieskaitot), kuri nemācās, nav nodarbināti un ir bez iepriekš iegūtas profesionālās kvalifikācijas vai ar iepriekš iegūtu profesionālo kvalifikāciju, kas iegūta vismaz 12 mēnešus pirms uzņemšanas īstenotajās izglītības programmās. Ārpus Jauniešu garantijas, atbalsts sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā tiek nodrošināts arī nodarbinātiem jauniešiem. Ņemot vērā to, ka pie esošās atbalsta intensitātes un projekta īstenošanas termiņa (2018.gada 31.augusts), pastāv risks nesasniegt plānotos 7.2.1.SAM rādītājus, Eiropas Komisija ir nolēmusi, ka 7.2.1.SAM Jaunatnes Nodarbinātības iniciatīvas projektos izdevumus Eiropas Komisijai var deklarēt līdz darbības programmas “Izaugsme un nodarbinātība” (turpmāk – DP) noslēgšanai, attiecīgi pēc Jauniešu garantijas programmas īstenošanas beigu termiņa, 2018.gada 31.decembra. Pagarinot īstenošanas termiņu, būs iespēja paredzamo finansējuma atlikumu 5 600 000 *euro* (t.sk. 2 573 200 *euro* - Jauniešu nodarbinātības iniciatīva, 2 573 200 *euro* Eiropas Sociālais fonds (turpmāk – ESF) un 453 600 *euro* Valsts budžets (turpmāk - VB)) apmērā, novirzīt turpmākai jauniešu, kas nemācās, nestrādā un neapgūst arodu (turpmāk – NEET jaunieši) mērķa grupas jauniešu iesaistei projektā. Vienlaikus 7.2.1.2.projektā sākotnējās profesionālās izglītības programmās uzņemto nodarbināto jauniešu skaits pārsniedz sākotnēji plānoto apjomu (2206 nodarbinātas personas), uz 2017.gada 31.maiju 7.2.1.2.pasākumā kopā tika uzņemti 2418 nodarbinātie izglītojamie. Atbilstoši profesionālās izglītības iestāžu un koledžu sniegtajai informācijai par 2017.gada ziemas uzņemšanā iesaistīto nodarbināto izglītojamo skaitu, kuri turpina mācības sākotnējās profesionālās izglītības programmās, uz 2017.gada 24.jūliju no mācībām ir atskaitīti 58 nodarbinātie izglītojamie jeb 27,4% no papildu uzņemtajiem 212 nodarbinātajiem izglītojamiem. Ievērojot minēto, lai jau uzsāktās mācības sākotnējās profesionālās izglītības programmās, ko apgūst viena vai pusotra gada laikā pabeigtu šobrīd jau 2017.gada ziemas uzņemšanā papildu iesaistītie 154 nodarbinātie jaunieši vecumā no 17 līdz 29 gadiem, nepieciešams papildu finansējums 283 000 *euro*[[1]](#footnote-1) (tai skaitā, 240 550 *euro* ESF un 42 450 *euro* VB) apmērā. Ņemot vērā, ka uz doto brīdi 7.2.1.2.pasākumā plānotie rādītāji attiecībā uz projektā iesaistāmo nodarbināto jauniešu skaitu ir sasniegti un ievērojot finansējuma izlietojumu, turpmāks atbalsts nodarbinātiem jauniešiem 7.2.1.2.pasākuma ietvaros nav pieejams. Latvijas Nacionālās attīstības plānā 2014.-2020.gadam uzsvērts, ka Latvijā ir atvērta tautsaimniecība, kas arvien vairāk pakļauta globalizācijas ietekmei un strauji mainīgajiem darba tirgus apstākļiem. Papildus iegūtās zināšanas, prasmes un kompetences nodrošina pielāgošanos jaunajām darba tirgus attīstības tendencēm un darba devēju vajadzību pieprasījumam. Arī Jaunatnes politikas īstenošanas plānā 2016.-2020.gadam akcentēts, ka dzīves kvalitāti mūsdienās vairāk ietekmē iespējas un prakse būt aktīvam sabiedriskajos un sociālajos procesos, būt mobilam izglītībā, praksē un nodarbinātībā, būt iesaistītam pilsoniskajās, brīvā laika, kultūras un veselīga dzīvesveida aktivitātēs.Atbilstoši Ekonomikas ministrijas izstrādātajām darba tirgus vidējā un ilgtermiņa prognozēm tautsaimniecībā vēl vairāk samazināsies pieprasījums pēc mazkvalificētiem darbiniekiem, līdz ar to jauniešiem ar nodarbinātībai nepietiekamu izglītības līmeni un bez profesionālās kvalifikācijas būs arvien grūtāk iekļauties darba tirgū.Turklāt izvērtējot 7.2.1.2.pasākumā iesaistītos nodarbinātos jauniešus, secināms, ka lielākoties minētie jaunieši strādā mazkvalificētu darbu, kā arī šiem jauniešiem nav darba tirgum nepieciešamās profesionālās kvalifikācijas. Tikai 5,83 % no 7.2.1.2.pasākumā iesaistītajiem jauniešiem vecumā no 17 līdz 29 gadiem bija ar augstāko izglītību, savukārt 75,62% iesaistīto jauniešu iepriekš ieguvuši vispārējo vidējo vai vidējo profesionālo izglītību un 18,54% jauniešu bija ar pamatskolas izglītību. Darba tirgum nepietiekams izglītības līmenis ir viens no galvenajiem iemesliem augstajam jauniešu bezdarba līmenim. Ievērojot augstāk minēto, ir nepieciešams paredzēt turpmāku atbalstu nodarbinātiem jauniešiem, lai nodrošinātu iespēju īsā laikā apgūt darba tirgū pieprasīto profesiju, tādējādi veicinot šo jauniešu konkurētspēju un ilgtermiņa iesaisti darba tirgū. Lai mazinātu bezdarba risku un veicinātu jauniešu konkurētspēju, turpmāk tiem paredzēts sniegt atbalstu 8.4.1.SAM projekta “Nodarbināto personu profesionālās kompetences pilnveide” ietvaros.Ievērojot minēto, noteikumu projekts paredz, ka turpmāk 7.2.1.2.pasākuma mērķa grupas nodarbinātiem jauniešiem vecumā no 25 līdz 29 gadiem tiks nodrošināta iespēja saņemt kādu no 8.4.1.SAM projektā “Nodarbināto personu profesionālās kompetences pilnveide” pieejamajiem atbalsta veidiem:1. atbalsts profesionālās tālākizglītības programmu apguvei;
2. atbalsts profesionālās pilnveides izglītības programmu apguvei;
3. atbalsts neformālās izglītības programmu apguvei;
4. atbalsts ārpus formālās izglītības sistēmas apgūtās profesionālās kompetences novērtēšanai;
5. papildu atbalsta pasākumi (nepieciešamā asistenta vai surdotulka pakalpojuma nodrošinājums nodarbinātai personai ar invaliditāti, atbalsts reģionālajai mobilitātei nodarbinātajiem, kam piešķirts maznodrošinātas vai trūcīgas personas statuss[[2]](#footnote-2));
6. atbalsts karjeras konsultanta pakalpojumiem.

Savukārt 7.2.1.2.pasākuma mērķa grupas jauniešiem vecumā no 17 līdz 24 gadiem atbalsts sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā tiks nodrošināts 8.4.1.SAM ietvaros, atbilstoši līdzšinējiem 7.2.1.SAM 7.2.1.2.pasākuma nosacījumiem. Līdz ar grozījumu spēkā stāšanos, turpmāk nodarbinātie jaunieši vecumā no 17 līdz 24 gadiem netiks uzņemti mācībās Labklājības ministrijas administrētā 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” ietvaros.Tāpat noteikumu projekts paredz, ka daļa 8.4.1.SAM projekta “Nodarbināto personu profesionālās kompetences pilnveide” finansējuma (indikatīvi 283 000 *euro* (tai skaitā, 240 550 *euro* ESF un 42 450 *euro* VB)) novirzāms, lai nodrošinātu, ka mācības pabeidz šobrīd 7.2.1.2.pasākumā jau 2017.gada ziemas uzņemšanā papildu iesaistītie 154 nodarbinātie jaunieši vecumā no 17 līdz 29 gadiem, kas mācās sākotnējās profesionālās izglītības programmās otrā un trešā profesionālās kvalifikācijas līmeņa ieguve viena vai pusotra mācību gada laikā, kuru īstenošana uzsākta 2017. gada 9. janvārī, nodrošinot, ka visi papildu iesaistītie jaunieši pabeidz mācībās atbilstoši 7.2.1.2.pasākumā noteiktajiem atbalsta nosacījumiem.2017.gada rudens un 2018.gada ziemas sesijās sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra mācību gada laikā plānots uzņemt indikatīvi 550 nodarbinātos jauniešus vecumā no 17 līdz 24 gadiem. Plānots, ka no iesaistītajiem nodarbinātajiem jauniešiem profesionālo kvalifikāciju iegūs 70% jeb 385 personas. Šim mērķim kopējais indikatīvi nepieciešamais finansējums ir 2 526 670 *euro* (tai skaitā, 2 147 670 *euro* ESF un 379 000 *euro* VB).Ņemot vērā, ka esošā finansējuma ietvaros tiek paplašināta 8.4.1.SAM mērķa grupa, un to, ka nodarbinātie jaunieši vecumā no 17 līdz 24 gadiem pēc būtības atbilst DP indikatīvi norādītajai mērķa grupai, IZM ir piedāvājusi veikt grozījumus DP, mainot mērķa grupas un sasniedzamo rādītāju definīciju, t.i., nosakot, ka 8.4.1.SAM sasniedzamajos rezultāta un iznākuma rādītājos uzskaita nodarbinātos vecumā no 17 gadiem. Šobrīd notiek konsultāciju process ar Eiropas Komisiju par 8.4.1.SAM mērķa grupas paplašināšanu un DP noteiktajiem rādītājiem. Tādējādi paredzēto grozījumu veikšana neietekmēs 8.4.1.SAM rādītāju sasniegšanu, t.i., netiks pārsniegti MK noteikumus Nr. 474 paredzētie 8.4.1.SAM rādītāji, jo nodarbinātie jaunieši vecumā no 17 līdz 24 gadiem tiks iekļauti sasniedzamajos rādītājos.Papildus tam pēc 2018.gada 31.decembra, izvērtējot DP specifisko atbalsta mērķu ieviešanas un finansējuma apguves progresu, gadījumā, ja nebūs pieejams snieguma ietvara rezerves finansējums, tiks rasti risinājumi finansējuma nodrošināšanai 8.4.1.SAM īstenošanai, izvērtējot iespējas pārdalīt finansējumu no citiem Eiropas Savienības fondu pasākumiem vai specifiskajiem atbalsta mērķiem.Tāpat noteikumu projektā paredzēto grozījumu veikšana neietekmēs 8.4.1.SAM ietvaros īstenojamā projekta ieviešanas gaitu, ņemot vērā, ka 2017.gada ziemas uzņemšanā 7.2.1.2.pasākumā papildu iesaistītie 154 nodarbinātie jaunieši turpinās uzsāktās mācības, ko finansēs no 8.4.1.SAM, bet mācību uzsākšana nodarbinātajiem vecumā no 25 gadiem plānota šī gada septembrī/oktobrī.  |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātās personas vecumā no 17 gadiem, izglītības iestādes un to mācību personāls. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra, Valsts izglītības attīstības aģentūra, Izglītības kvalitātes valsts dienests, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V un VI sadaļa – noteikumu projekts šīs jomas neskar.

Izglītības un zinātnes ministrs K. Šadurskis

Vizē:

valsts sekretāre L.Lejiņa

11.09.2017 10:08

1620

M.Upeniece, 67047764

maija.upeniece@izm.gov.lv

1. Precīzu finanšu līdzekļu apjomu nav iespējams noteikt, jo atbilstoši vienas vienības izmaksu metodikai finansējums sadarbības partnerim tiek aprēķināts tikai par kvalifikāciju ieguvušo izglītojamo skaitu. Papildus tam, katram izglītojamajam tiks identificēti faktiskie izdevumu virs vienas vienības – saņemtā mērķstipendija, ceļa un naktsmītnes izdevumi kvalifikācijas prakses laikā, civiltiesiskās apdrošināšanas izdevumi uz kvalifikācijas prakses laiku, papildus profesijai nepieciešamo sertifikāt un apliecību iegūšanas izdevumi u.c. [↑](#footnote-ref-1)
2. Turpmāk nav paredzēts reģionālās mobilitātes atbalsts nodarbinātājiem, kas saņem atbalstu ārpus formālās izglītības ceļā iegūto prasmju atzīšanai, ņemot vērā noteikumu 22.punktā minētos atbalsta piešķiršanas nosacījumus un apmēru, kas paredz, ka atbalsts reģionālajai mobilitātei tiek piešķirts atbilstoši mācību ilgumam un ne vairāk kā 30 *euro* mēnesī; ņemot vērā ārpus formālās izglītības ceļā iegūto prasmju atzīšanas procesa specifiku (nepieciešams 1-2 braucieni uz eksaminācijas iestādi), kā arī finansējuma saņēmēja sniegto informāciju par pieprasījumu pēc reģionālās mobilitātes atbalsta un šī atbalsta nodrošināšanai nepieciešamo finanšu resursu samērīgumu. [↑](#footnote-ref-2)